钦定古今图书集成/明伦汇编/氏族典/第520卷 > 《凌迪知万姓统谱》 > 薛况
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛况

按《汉书薛宣传》：“况，宣子右曹侍郎博士申咸毁宣不
行丧，况数闻其语，会司隶缺，恐咸为之。况语客杨明
创咸面目，使不居位。遂斫咸宫门外，断鼻唇。况减罪
一等，徙炖煌，宣坐免。初，宣尚敬武长公主，宣免归，公
主留京师。宣卒，主上书还宣葬延陵，奏可况从炖煌
归。会赦，主附丁傅而疏王氏。莽为安汉公，以太皇太”
后奏，赐主药况，枭于市。